P6_TA(2006)0302
Μεταποιητικός τομέας της Ένωσης: προς πιο ολοκληρωμένη προσέγγιση της βιομηχα-
νικής πολιτικής
Ψήφισμα του Ευρωπαϊκού Κοινοβουλίου σχετικά με πλαίσιο πολιτικής για την ενίσχυση του μεταποιη-
τικού τομέα της ΕΕ — προς πιο ολοκληρωμένη προσέγγιση της βιομηχανικής πολιτικής
(2006/2003(INI))
Tο Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής με τίτλο «Εφαρμογή του κοινοτικού προγράμματος της
Λισαβόνας: Πλαίσιο πολιτικής για την ενίσχυση του μεταποιητικού τομέα της ΕΕ —προς μια πιο ολοκληρω-
μένη προσέγγιση της βιομηχανικής πολιτικής» (COM(2005)0474),
—έχοντας υπόψη τα συνοδευτικά της ανακοίνωσης έγγραφα εργασίας των υπηρεσιών της Επιτροπής
(SEC(2005)1215, SEC(2005)1216 καιSEC(2005)1217),
—έχοντας υπόψη τα συμπεράσματα του Συμβουλίου Ανταγωνιστικότητας της 28ης Νοεμβρίου 2005,
—έχοντας υπόψη τα συμπεράσματα της Προεδρίας του Ευρωπαϊκού Συμβουλίου των Βρυξελλών της 23ης και
24ης Μαρτίου 2006,
—έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής επί της προαναφερθείσας
ανακοίνωσης της Επιτροπής (ΙΝΤ/288 —CESE 595/2006),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Βιομηχανίας, Έρευνας και Ενέργειας καθώς και τη γνώμη της
Επιτροπής Απασχόλησης και Κοινωνικών Υποθέσεων (A6-0206/2006),
A.εκτιμώντας ότι με την προαναφερθείσα ανακοίνωση της Επιτροπής σκιαγραφείται, βάσει λεπτομερούς εξέτασης
της ανταγωνιστικότητας 27επί μέρους τομέων, ένα πρόγραμμα εργασίας σχετικά με τη βιομηχανική πολιτική
στις μεταποιητικές βιομηχανίες κατά τα προσεχή έτη,
Β.εκτιμώντας ότι η δυναμική και ιδιαιτέρως ανταγωνιστική βιομηχανία και τα υψηλά κοινωνικά και περιβαλλο-
ντικά πρότυπα αποτελούν τα συστατικά του Ευρωπαϊκού προτύπου οικονομικής ανάπτυξης,
Γ.εκτιμώντας ότι η μεταποιητική βιομηχανία της ΕΕ παρέχει το 20% περίπου της παραγωγής της ΕΕ και
απασχολεί περίπου 34εκατομμύρια άτομα, το ήμισυ και πλέον των οποίων εργάζεται σε μικρομεσαίες επιχει-
ρήσεις (ΜΜΕ),
Δ.εκτιμώντας ότι το Συμβούλιο αναγνωρίζει τη σπουδαιότητα της μεταποιητικής βιομηχανίας ως μοχλού
δημιουργίας νέων και καινοτόμων προϊόντων,
1. χαιρετίζει την ανακοίνωση της Επιτροπής με την οποία καθορίζεται πλαίσιο πολιτικής και ενισχυμένο
πρόγραμμα εργασίας για τις μεταποιητικές βιομηχανίες κατά τα προσεχή έτη· θεωρεί την εν λόγω ανακοίνωση τοθεμέλιο λίθο για τη διαμόρφωση ορθής και ισόρροπης βιομηχανικής πολιτικής, βασιζόμενης στο συνδυασμό
συγκεκριμένων τομεακών δράσεων με διατομεακές πρωτοβουλίες άσκησης πολιτικής·
2. αναγνωρίζει το σημαντικό ρόλο των μεταποιητικών βιομηχανιών στην ΕΕ· επισημαίνει ότι η μεταποίηση, οι
υπηρεσίες και το εμπόριο αλληλοσυνδέονται συνεχώς και ολοένα και περισσότερο στο σύγχρονο επιχειρηματικό
περιβάλλον· υποστηρίζει, κατά συνέπεια, σθεναρά την ανάπτυξη συνεκτικής βιομηχανικής πολιτικής σε ευρωπαϊκό
επίπεδο για να αντιμετωπιστούν οι προκλήσεις της παγκοσμιοποίησης·
3. υπενθυμίζει ότι η ΕΈ πρέπει να επιδιώξει να παραμείνει μεγάλη βιομηχανική δύναμη και να μην περιοριστεί
μόνο στην ανάπτυξη του τομέα των υπηρεσιών·
4. φρονεί ότι η ΕΕ πρέπει να φροντίσει για την κοινή ανάπτυξη των στρατηγικών ανταγωνιστικότητας στους
κλάδους της βιομηχανίας και των υπηρεσιών και για την προώθηση ορθών πρακτικών όσον αφορά στο επιχειρημα-
τικό περιβάλλον και την επιχειρηματική νοοτροπία, όπου περιλαμβάνονται η εταιρική κοινωνική ευθύνη και οι ίσες
ευκαιρίες για άνδρες και γυναίκες·13.12.2006 C 303 E/646 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
5. υπενθυμίζει ότι οι στόχοι της στρατηγικής της Λισαβόνας αποτελούν ελάχιστους στόχους, τους οποίους τα
κράτη μέλη θα έπρεπε να δεσμευτούν ότι θα υποστηρίξουν· σημειώνει ότι αρκετά κράτη μέλη υιοθέτησαν
προσφάτως εθνικές πολιτικές για την ενίσχυση των μεταποιητικών βιομηχανιών· πιστεύει ότι οι διάφορες επί μέρουςεθνικές πολιτικές είναι δυνατόν να παρεμποδίσουν την ανάπτυξη ευρωπαϊκής βιομηχανικής πολιτικής και ότι έναςκαλύτερος συντονισμός των πρωτοβουλιών των κρατών μελών με τις κοινοτικές πρωτοβουλίες θα είχε ως αποτέ-λεσμα την ενίσχυση αμφοτέρων· καλεί, συνεπώς, την Επιτροπή και τα κράτη μέλη να δημιουργήσουν μηχανισμούς
για τον αποτελεσματικό συντονισμό των δράσεων στο συγκεκριμένο τομέα, με τη συμμετοχή των κυβερνήσεων,
του βιομηχανικού κόσμου και των ενδιαφερομένων μερών σε ευρωπαϊκό, εθνικό και περιφερειακό επίπεδο·
6. υπενθυμίζει ότι χωρίς τη δράση των κυβερνήσεων είναι αδύνατο να θεσπισθεί πλαίσιο για τη βιομηχανία, το
οποίο να είναι σταθερό και ελκυστικό και να εγγυάται τη νομική ασφάλεια· επισημαίνει ότι η δημιουργία ενός
σύγχρονου δημόσιου τομέα είναι απαραίτητη για την αναγκαία υποδομή και για την ενίσχυση τόσο της εκπαί-
δευσης όσο και της καινοτομίας·
7. εκτιμά ότι η κοινοτική πολιτική στήριξης και αρωγής των εθνικών βιομηχανικών πολιτικών πρέπει να έχει
στόχο την ανάπτυξη ευρωπαϊκών πόλων αριστείας, συνδυάζοντας τις ικανότητες των τοπικών αγορών εργασίας και
των ερευνητικών κέντρων, χωρίς να παραμελεί τη διαμόρφωση πολιτικού και μακροοικονομικού πλαισίου προσαρ-
μοσμένου στην ανάπτυξη και λειτουργούντος ως μέσου για την τόνωση των επενδύσεων, και δημιουργώντας
πλούτο και δεόντως προστατευμένες από τη νομοθεσία θέσεις εργασίας· εκφράζει την ικανοποίησή του για τογεγονός ότι η ανακοίνωση της Επιτροπής παρέχει τον ορισμό μιας ευρωπαϊκής βιομηχανικής πολιτικής· υπογραμ-μίζει, ωστόσο, ότι η εν λόγω προσέγγιση δεν πρέπει να είναι μόνον οριζόντια, αλλά θα πρέπει να εξετάζει και κάθε
τομέα χωριστά·
8. Υπενθυμίζει στην Επιτροπή την ανάγκη να ληφθούν μέτρα για την εξοικονόμηση ενέργειας και την αποτελε-
σματικότητα σε όλους τους τομείς πολιτικής· επισημαίνει ότι το κόστος της ενέργειας αποτελεί σημαντικό παρά-γοντα σε πολλές βιομηχανίες και καλεί, κατά συνέπεια, την Επιτροπή να προτείνει ειδικά μέτρα και προγράμματα
προς αυτήν την κατεύθυνση ως μέρος της βιομηχανικής της πολιτικής·
9. υποστηρίζει τις πρωτοβουλίες που περιγράφονται στην ανακοίνωση της Επιτροπής· εκφράζει την ικανοποίησή
του για τη λεπτομερή ανάλυση των 27τομέων και για τους ξεκάθαρους στόχους που περιλαμβάνονται στις
συστάσεις· θεωρεί, ωστόσο, ότι η υλοποίηση των πρωτοβουλιών στην πράξη αποτελεί την τρέχουσα πρόκληση,
καθώς επίσης ότι, για να εξασφαλιστεί μακροπρόθεσμα η συνοχή στην εκτέλεση, επιβάλλεται ο συντονισμός των
προτεινόμενων πρωτοβουλιών να γίνεται από μια γενική διεύθυνση, τη Γενική Διεύθυνση Επιχειρήσεων και
Βιομηχανίας και από μία ενότητα του Συμβουλίου, την αρμόδια για την ανταγωνιστικότητα· καλεί, συνεπώς, την
Επιτροπή να ενημερώσει το Κοινοβούλιο σχετικά με την πρόοδο που σημειώθηκε σε σχέση με τις εν λόγω πρωτο-βουλίες πριν από το τέλος του 2006· ζητεί επίσης από την Επιτροπή να διερευνήσει τη δυνατότητα συστηματικής
αξιολόγησης και τακτικής αποτίμησης του οφέλους και της προστιθέμενης αξίας δράσεων, όπως οι ομάδες υψηλού
επιπέδου, τα πάνελ καινοτομίας και οι ομάδες εργασίας, στους τομείς που προβλέπονται·
10. ενθαρρύνει την Επιτροπή να δώσει τη δέουσα προσοχή σε όλους τους κλάδους της μεταποιητικής βιομη-
χανίας και, ενδεχομένως, να καλύψει τα κενά, τόσο όσον αφορά την ανάλυση ορισμένων κλάδων όσο και τις
πρωτοβουλίες που πρέπει να αναληφθούν δεδομένου του υψηλού βαθμού περιφερειακής συγκέντρωσης ορισμένων
βιομηχανιών·
11. αναγνωρίζει ότι είναι απαραίτητο να ενισχυθεί η ανταγωνιστικότητα του μεταποιητικού τομέα· εκφράζει την
ικανοποίησή του για το γεγονός ότι η Επιτροπή δίνει έμφαση στην κοινωνική ευθύνη των επιχειρήσεων και στηνανάγκη για αειφόρο ανάπτυξη· καλεί την Επιτροπή να δώσει την ίδια προτεραιότητα στο εργασιακό περιβάλλον και
στην υγεία και την ασφάλεια των εργαζόμενων, με στόχο τη διασφάλιση της δημιουργίας περισσότερων και πιο
ποιοτικών θέσεων εργασίας·
12. αναγνωρίζει ότι μια ευρωπαϊκή βιομηχανική πολιτική σε τομείς στρατηγικής σημασίας για την οικονομία των
κρατών μελών της Ευρωπαϊκής Ένωσης σημαίνει στήριξη των υφιστάμενων βιομηχανιών, διατήρηση του ανοίγματος
της εσωτερικής αγοράς καθώς και ρύθμισή της ανάλογα με τις ανάγκες και συνεκτίμηση των παραγόντων ανταγω-
νιστικότητας που μπορούν να επηρεάζουν τα επίπεδα απασχόλησης σε πολλά κράτη μέλη, καθώς και υποστήριξη
του εκσυγχρονισμού του συνόλου της ευρωπαϊκής βιομηχανίας που είναι ήδη ή μπορεί να καταστεί ανταγωνιστική·
13. εκφράζει την πεποίθηση ότι το μέλλον της ευρωπαϊκής μεταποιητικής βιομηχανίας συνδέεται άμεσα με την
αυξημένη προστιθέμενη αξία και καλύτερη ποιότητα· εκφράζει την ανησυχία του, κατά συνέπεια, για το γεγονός
ότι το εμπόριο της ΕΕ συνολικά εξακολουθεί να είναι συγκεντρωμένο σε τομείς μέσης-υψηλής τεχνολογίας καιχαμηλών έως μέτριων δεξιοτήτων του εργατικού δυναμικού· πιστεύει ότι η εκπαίδευση και η κατάρτιση σε όλα ταεπίπεδα αποτελούν βασικούς παράγοντες τόσο για τη βελτίωση των προσόντων του εργατικού δυναμικού όσο καιγια τη διευκόλυνση των διαρθρωτικών αλλαγών· εκφράζει τη λύπη του για το γεγονός ότι η ανακοίνωση τηςΕπιτροπής δεν δίνει ιδιαίτερη έμφαση στην εκπαίδευση, τη δια βίου μάθηση και την κατάρτιση· καλεί τα κράτη
μέλη να εντείνουν τις προσπάθειές τους για την προσέλκυση περισσότερων μαθητών στις τεχνικές σπουδές και στις
σπουδές στον κλάδο των θετικών επιστημών·13.12.2006 C 303 E/647 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
14. εκφράζει ικανοποίηση για το γεγονός ότι η Επιτροπή αναγνωρίζει ότι το καταρτισμένο και ευέλικτο εργατικό
δυναμικό αποτελεί τον κύριο πόρο και την πιο σημαντική συνιστώσα της ανταγωνιστικότητας της Ευρωπαϊκής
Ένωσης· καλεί την Ευρωπαϊκή Ένωση να καταβάλει κάθε προσπάθεια για την ενίσχυση της επαγγελματικής επιμόρ-φωσης των εργαζομένων σε όλα τα επίπεδα, ιδίως όσων δεν διαθέτουν πολλά προσόντα·
15. θεωρεί, επιπλέον, θετικές τις προτάσεις της Επιτροπής για την αντιμετώπιση ζητημάτων έλλειψης ειδικεύσεων
που αντιμετωπίζουν οι βιομηχανίες μέσω πολιτικών που θα προωθούν τη διαφάνεια, τη μεταφορά και την αναγνώ-
ριση των προσόντων και θα προσδιορίζουν τις τρέχουσες απαιτήσεις ειδικεύσεων ανά τομέα και τα κενά
ειδίκευσης·
16. παρατηρεί ότι θα έπρεπε να γίνουν πιο αποφασιστικές επενδύσεις στη βελτίωση των προσόντων του ανθρώ-
πινου δυναμικού, κυρίως μέσω λειτουργικών προγραμμάτων επιστημονικής και τεχνολογικής κατάρτισης, διασφαλί-
ζοντας την ποιότητα και την ποικιλία των προγραμμάτων κατάρτισης στα διάφορα κράτη μέλη·
17. καλεί τις επιχειρήσεις να κατοχυρώνουν τις καλύτερες δυνατές συνθήκες κατάρτισης για τους εργαζομένους
τους, διασφαλίζοντάς τη συνεχή εκπαίδευσή τους, καθώς και να εκπονούν, στο πλαίσιο αυτό, αξιολογήσεις ικανό-
τητας και να αναλαμβάνουν γενικότερα την ευθύνη σε ό,τι αφορά τη δια βίου μάθηση και τη συνεχή εκπαίδευσητων εργαζομένων τους·
18. θεωρεί ότι η μεταφορά γνώσεων και η εφαρμογή των αποτελεσμάτων της έρευνας σε νέα προϊόντα και διαδι-
κασίες εξακολουθεί να είναι χαμηλή στις μεταποιητικές βιομηχανίες, και ιδίως στις ΜΜΕ· θεωρεί εν προκειμένω ότι
είναι απολύτως αναγκαίο να γεφυρωθεί το χάσμα που υπάρχει σήμερα ανάμεσα στην ερευνητική κοινότητα και
στον τομέα της αγοράς· εκφράζει την πεπεοίθηση ότι πρέπει να δοθεί ιδιαίτερη προσοχή στην από κοινού αντιμετώ-πιση του προβλήματος αυτού και καλεί την Επιτροπή και τα κράτη μέλη να προτείνουν το συντομότερο δυνατόσυγκεκριμένα μέτρα για την επίλυσή του· τονίζει, προς τον σκοπό αυτό, ότι οι δυνατότητες που παρέχει το
πρόγραμμα πλαίσιο για τον ανταγωνισμό και την καινοτομία πρέπει να χρησιμοποιηθούν κατά τρόπο ορθολογικόκαι όσο το δυνατόν πιο αποτελεσματικό·
19. θεωρεί απαραίτητο να ληφθούν υπόψη οι ιδιοτυπίες των μικρομεσαίων και των πολύ μικρών επιχειρήσεων,
διότι τα προβλήματά τους δεν είναι συγκρίσιμα με αυτά των μεγάλων εταιρειών·
20. αναγνωρίζει ότι χρειάζεται να αναπτυχθούν μηχανισμοί άμεσης στήριξης των δραστηριοτήτων έρευνας μέσα
σε κοινοπραξίες, με τη συμμετοχή επιχειρήσεων και ερευνητικών μονάδων ή πανεπιστημιακών ομάδων, καθώς και
την προώθηση, με τον τρόπο αυτό, της ταχύτερης μεταφοράς ικανοτήτων και τεχνολογίας·
21. τονίζει, ευθυγραμμιζόμενο με την έκθεση για το 2006 της Ομάδας Ανεξάρτητων Εμπειρογνωμόνων για την
Έρευνα, την Ανάπτυξη και την Καινοτομία με τίτλο «Δημιουργώντας μια καινοτόμο Ευρώπη», ότι οι κρατικές
ενισχύσεις προς επιχειρήσεις που δεν είναι μικρομεσαίες ενδείκνυνται όταν χορηγούνται με σκοπό την ενθάρρυνσητης συνεργασίας με άλλες επιχειρήσεις, μικρομεσαίες επιχειρήσεις, ακαδημαϊκά ιδρύματα στον τομέα της καινο-
τομίας, κέντρα αριστείας και προγράμματα συνεργασίας στον τομέα της έρευνας και της ανάπτυξης·
22. επισημαίνει ότι η ευημερία της ΕΕ εξαρτάται από την ανάπτυξη παγκοσμίου επιπέδου καινοτομικών ευρω-
παϊκών βιομηχανιών·
23. εκφράζει την ικανοποίησή του για τις τεχνολογικές πλατφόρμες, οι οποίες θα δώσουν σημαντική ώθηση στην
ανάπτυξη σειράς ερευνητικών δραστηριοτήτων που θα ανταποκρίνονται στις απαιτήσεις της αγοράς· πιστεύει,ωστόσο, ότι απαιτείται μεγαλύτερη χρηματοδότηση υπέρ της εφαρμοσμένης έρευνας για τη δημιουργία καινοτόμων
προϊόντων· χαιρετίζει, συναφώς, την πρόθεση της Ευρωπαϊκής Τράπεζας Επενδύσεων (ΕΤΕ) να αυξήσει σημαντικά
τη χρηματοδότηση για επενδύσεις, που ευνοούν την ανάπτυξη, στην Ε &Α και στις ΜΜΕ· υπενθυμίζει τα συμπερά-
σματα του προαναφερθέντος Ευρωπαϊκού Συμβουλίου των Βρυξελλών, τα οποία αφορούν χρηματοδοτήσεις ύψους
έως30δις ευρώ σε κεφάλαια επιχειρηματικών συμμετοχών και εγγυημένα τραπεζικά δάνεια, για τη στήριξη της
καινοτομίας και την ενίσχυση των δράσεων στον τομέα της Ε &Α· ενθαρρύνει την Επιτροπή και την ΕΤΕ, καθώς
και τον ιδιωτικό τομέα, να υλοποιήσουν στην πράξη τα συμπεράσματα αυτά·
24. επισημαίνει το μεγάλο δυναμικό των νανοεπιστημών και των νανοτεχνολογιών και παροτρύνει τη βιομηχανία
να παρακολουθεί τις τεχνολογικές εξελίξεις και το σχετικό Ευρωπαϊκό σχέδιο δράσης 2005-2009 προκειμένου να
αξιοποιήσει τις ευκαιρίες και τους νέους ορίζοντες που ανοίγονται για όλους τους επιμέρους τομείς τηςβιομηχανίας·
25. υπογραμμίζει το πρόβλημα της πρόσβασης στη χρηματοδότηση και στα κεφάλαια επιχειρηματικών συμμε-
τοχών, ιδίως για τις καινοτόμους επιχειρήσεις στη φάση της εκκίνησης και τις ΜΜΕ· ζητεί, ως εκ τούτου, από την
Επιτροπή να μεριμνήσει για την ενεργό συμμετοχή της ΕΤΕ και του Ευρωπαϊκού Ταμείου Επενδύσεων στις εργασίες
των τομεακών πρωτοβουλιών·13.12.2006 C 303 E/648 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
26. θεωρεί πολύ θετική τη συγκρότηση μιας ομάδας υψηλού επιπέδου που θα εξασφαλίσει ότι η νομοθεσία
στους τομείς της βιομηχανίας, της ενέργειας και του περιβάλλοντος εξυπηρετεί το στόχο της βελτίωσης της
αειφόρου ανάπτυξης και της ανταγωνιστικότητας· εφιστά την προσοχή στην ανάγκη ανάλυσης όχι μόνο της αγοράςτου ηλεκτρισμού, αλλά και του φυσικού αερίου λόγω της σημαντικής επίδρασής του σε ορισμένους βιομηχανικούς
και βιοτεχνικούς κλάδους·
27. επισημαίνει ότι η μεταποιητική βιομηχανία χαρακτηρίζεται συχνά από περιφερειακή συγκέντρωση· καλεί,
συνεπώς, τις περιφερειακές και εθνικές αρχές που συνεργάζονται στενά με οικονομικούς και κοινωνικούς φορείς,
να καταρτίσουν τοπικά σχέδια στρατηγικής για περιοχές οι οποίες αποτελούν —ή έχουν τις προοπτικές να αποτε-
λέσουν—κέντρα καινοτόμων επιχειρηματικών δραστηριοτήτων στον τομέα της μεταποίησης (clusters)· ζητεί, προς
αυτή την κατεύθυνση, να υπάρξει σύνδεση των τοπικών σχεδίων στρατηγικής με την βέλτιστη αξιοποίηση του
πρωτογενούς πλουτοπαραγωγικού τομέα, του ερευνητικού δυναμικού αλλά και κάθε άλλου συγκριτικού πλεονε-
κτήματος της κάθε περιοχής· καλεί τα κράτη μέλη να αξιοποιήσουν πλήρως τις δυνατότητες που προσφέρουν τα
διαρθρωτικά ταμεία προς τον σκοπό αυτό·
28. εφιστά την προσοχή στην ανάγκη να ληφθούν υπόψη στα μελλοντικά μέτρα της ευρωπαϊκής βιομηχανικής
πολιτικής, όχι μόνο η τομεακή διάσταση αλλά και η εδαφική· επισημαίνει ότι οι περιοχές με μεγάλη συγκέντρωση
μεταποιητικών βιομηχανιών χρειάζονται οπωσδήποτε βιομηχανικές και οικονομικές πολιτικές που να ανταποκρίνο-νται στις ειδικές ανάγκες τους· καλεί επομένως την Επιτροπή να υλοποιήσει τις εξαγγελίες που περιέχει η ανακοί-
νωσή της, διερευνώντας τη δυνατότητα ενίσχυσης της συνεργασίας μεταξύ περιφερειών με ανάλογα προβλήματα
και προκλήσεις, καθώς και τη δυνατότητα ενθάρρυνσης της δημιουργίας δικτύων μεταξύ των μονάδων που είναι
εγκατεστημένες σε αυτές τις περιφέρειες, με στόχο τη στήριξη της ανάπτυξης και του συντονισμού ενδεδειγμένων
βιομηχανικών και οικονομικών πολιτικών·
29. θεωρεί θετική την πρόταση της Επιτροπής για ολοκλήρωση και συντονισμό της βιομηχανικής πολιτικής με
άλλες πολιτικές, ιδίως δε τις πολιτικές συνοχής, περιβάλλοντος, Ε&Α και ενέργειας· επισημαίνει την υφιστάμενη
διασύνδεση μεταξύ της πολιτικής συνοχής και της βιομηχανικής πολιτικής, λαμβανομένων υπόψη των αναγκών σε
υποδομή και ανθρώπινο δυναμικό, προκειμένου να είναι επιτυχής η βιομηχανική πολιτική και να ενισχυθεί ο σημα-
ντικός ρόλος των ευρωπαϊκών επιτροπών για τις επιχειρήσεις, το οποίο προϋποθέτει την ύπαρξη συνοχής μεταξύ
των πολιτικών και αυξημένη κοινωνική συμμετοχή·
30. πιστεύει ότι οι τομείς που αντιμετωπίζουν σκληρό διεθνή ανταγωνισμό πρέπει να θεσπίσουν από κοινού
μέτρα για τη διευκόλυνση της αναδιάρθρωσης και του εκσυγχρονισμού τους· αναφέρει, προς το σκοπό αυτό, ως
αξιοσημείωτα παραδείγματα μια σειρά πρωτοβουλιών, όπως η LeaderSHIP 2015, ηCARS21 και η Ομάδα
Υψηλού Επιπέδου για την Κλωστοϋφαντουργία και την Ένδυση· καλεί την Επιτροπή, λόγω της επείγουσας ανάγκης
παρέμβασης στους δύο αυτούς τομείς, να υποβάλει μέχρι το φθινόπωρο του 2006 συγκεκριμένες προτάσεις προς
έγκριση από το Συμβούλιο, κατόπιν της έκδοσης γνωμοδότησης από το Κοινοβούλιο, πριν από την εκπνοή του
2006· χαιρετίζει την πρόθεση της Επιτροπής να αναλάβει τέτοιες ειδικές ανά τομέα πρωτοβουλίες για τη φαρμα-
κευτική βιομηχανία, τη βιομηχανία χημικών, την αμυντική και τη διαστημική βιομηχανία καθώς και για τη βιομη-
χανία στον τομέα των μηχανολογικών κατασκευών·
31. εκτιμά ότι, σε ό,τι αφορά τους επί μέρους τομείς, οι συνδικαλιστικές οργανώσεις εργαζομένων, οι οργα-
νώσεις καταναλωτών και οι ενώσεις επιχειρηματιών πρέπει να συμμετέχουν στον διάλογο, προκειμένου να αντιμετω-
πίζονται με όσο το δυνατόν πιο κατάλληλο και ολοκληρωμένο τρόπο οι ανάγκες της εν λόγω πολιτικής·
32. υπογραμμίζει τη σημασία της έναρξης διαλόγου με όλους τους ενδιαφερόμενους φορείς και εκφράζει την
ικανοποίησή του για τη συγκρότηση της ομάδας υψηλού επιπέδου για την ανταγωνιστικότητα, την ενέργεια και το
περιβάλλον·
33. εκφράζει την άποψη ότι το Ευρωπαϊκό Ταμείο Προσαρμογής στην Παγκοσμιοποίηση πρέπει να έχει στόχο
όχι μόνο να βοηθήσει τους πλεονάζοντες λόγω παγκοσμιοποίησης εργαζόμενους να βρουν νέες θέσεις εργασίας,
αλλά και να ενθαρρύνει τις διαρθρωτικές αλλαγές και την αναδιάρθρωση των διαφόρων τομέων, το οποίο θα
οδηγήσει στη δημιουργία νέων θέσεων απασχόλησης και στην ενίσχυση της ανταγωνιστικότητας των τομέων αυτώνσε παγκοσμιοποιημένο περιβάλλον·
34. ζητεί, ιδίως, να μην χορηγούνται ενισχύσεις σε επιχειρήσεις που, ενώ έχουν λάβει ενίσχυση σε ένα κράτος
μέλος, μεταφέρουν τις παραγωγικές δραστηριότητές τους σε άλλη χώρα, χωρίς να τηρούν πλήρως τις συμβάσεις
που έχουν υπογράψει με το εν λόγω κράτος μέλος·
35. ζητεί την προάσπιση των δικαιωμάτων των εργαζομένων στις διαδικασίες αναδιάρθρωσης των βιομηχανικών
επιχειρήσεων και την πλήρη εξασφάλιση της πληροφόρησης και της ουσιαστικής παρέμβασης των φορέων εκπρο-σώπησης των εργαζομένων·
36. επισημαίνει ότι ο διάλογος μεταξύ των επιχειρηματιών και των εργαζομένων έχει καθοριστική σημασία στα
θέματα που συνδέονται με τον εκσυγχρονισμό και την εξεύρεση τρόπων για την πρόβλεψη και την εφαρμογή των
αλλαγών που απαιτούνται, ώστε οι διάφοροι τομείς να παραμείνουν ή να γίνουν ανταγωνιστικοί·13.12.2006 C 303 E/649 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL
37. καλεί την Επιτροπή να προβεί σε λεπτομερή ανάλυση τόσο της σημερινής κατάστασης της μεταποιητικής
βιομηχανίας στα νέα κράτη μέλη όσο και των μελλοντικών προκλήσεων και να εξασφαλιστεί η ορθή εφαρμογή της
κοινοτικής νομοθεσίας· θεωρεί ότι με τον τρόπο αυτό θα μπορούσαν να αποκτηθούν αξιόπιστα δεδομένα για τα25κράτη μέλη και, με βάση τα δεδομένα αυτά, να γίνει ανάλυση των διαφόρων τομέων και να διατυπωθούν
συστάσεις για την εφαρμογή της βιομηχανικής πολιτικής·
38. καλεί την Επιτροπή να λάβει περαιτέρω μέτρα για τη στήριξη των επιχειρήσεων που εξάγουν προϊόντα και
επενδύουν ιδίως σε ερευνητικά προγράμματα και προγράμματα καινοτομίας·
39. παροτρύνει την Επιτροπή να εστιάσει στον τομέα της επιτήρησης της αγοράς καθώς επίσης στην καταπολέ-
μηση του αθέμιτου ανταγωνισμού και των πρακτικών παραποίησης και απομίμησης· καλεί την Επιτροπή να
υποβάλει, πριν από το τέλος του 2006, συγκεκριμένες προτάσεις στον τομέα της προστασίας και του σεβασμού
των δικαιωμάτων πνευματικής ιδιοκτησίας· θεωρεί αναγκαίο, προς την κατεύθυνση αυτή, να διπλασιαστούν οι
προσπάθειες για την καταπολέμηση των εισαγωγών απομιμήσεων από τρίτες χώρες μέσω της ανταλλαγής πληροφο-ριών μεταξύ των κρατών μελών και της εφαρμογής των πιο προηγμένων τεχνολογιών στα σημεία εισαγωγής εμπο-ρευμάτων στην ΕΕ για να καταπολεμηθούν αυτές οι μέθοδοι·
40. ζητεί από την Επιτροπή να παρακολουθεί και να καταγράφει κατά πόσο τα εισαγόμενα προϊόντα πληρούν
τις προδιαγραφές της ευρωπαϊκής νομοθεσίας για την προστασία του περιβάλλοντος και την προστασία της υγείας
του καταναλωτή και πώς αυτό επηρεάζει την ανταγωνιστικότητα των ευρωπαϊκών προϊόντων·
41. υπογραμμίζει τη σημασία της πρόσβασης στην αγορά για τις μεταποιητικές βιομηχανίες· καλεί την Επιτροπή
να συνεχίσει τις προσπάθειές της, σε συνεργασία με τους θιγόμενους τομείς, για τον εντοπισμό των διεθνών
πρακτικών που μπορούν να έχουν αρνητικό αντίκτυπο στην ανταγωνιστικότητα των ευρωπαϊκών επιχειρήσεων, ιδίως
των ρυθμίσεων και των επιδοτήσεων, και την εξάλειψη των εμποδίων που υπάρχουν στο εμπόριο καθώς και των
επενδύσεων που παραβιάζουν τους διεθνείς κανόνες· θεωρεί τις διμερείς συμφωνίες μια καλή ευκαιρία για την αντι-
μετώπιση των προβλημάτων αυτών με τρόπο δίκαιο, διαφανή και μελλοντοστραφή, ώστε η αρχή της αμοιβαιότητας
να καταστεί ο γενικός κανόνας που διέπει τις εμπορικές σχέσεις της Ένωσης·
42. υπογραμμίζει ότι η νομοθεσία που αποσκοπεί να περιλάβει τα ζητήματα περιβάλλοντος στις πολιτικές και
στρατηγικές του οικονομικού τομέα, θα πρέπει να αφήνει στα κράτη μέλη κάποια ευελιξία στην επιλογή των οικο-
νομικών και χρηματοπιστωτικών μηχανισμών·
43. εκτιμά ότι, στα μέτρα που θα ληφθούν, κυρίως σε επίπεδο ΠΟΕ, πρέπει να συνεκτιμώνται το πλαίσιο και τα
ειδικά χαρακτηριστικά κάθε τομέα, οι ευκαιρίες και οι προκλήσεις που παρουσιάζονται και οι δυσχέρειες που αντι-
μετωπίζει κάθε κράτος μέλος·
44. καλεί τα κράτη μέλη και την Επιτροπή να επιδιώξουν τους στόχους της αειφόρου ανάπτυξης μέσω ισόρ-
ροπης προσέγγισης της οικονομικής, της κοινωνικής και της περιβαλλοντικής πτυχής·
45. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς και
στις κυβερνήσεις και τα κοινοβούλια των κρατών μελών.13.12.2006 C 303 E/650 Επίσηµη Εφηµερίδα της Ευρωπαϊκής Ένωσης
Τετάρτη, 5 Ιουλίου 2006EL